L'IMSERSO OBRI EL TERMINI DE NOVES SOL·LICITUDS PER A LA TEMPORADA DE TURISME 2023-2024
28 de juny de 2023

Des del dijous 29 de juny i fins al dimarts 25 de juliol s'obri un període de presentació de NOVES SOL·LICITUDS DE PARTICIPACIÓ en el Programa de Turisme per a la temporada 2023-2024, exclusivament per a aquelles persones que no estiguen incloses en el Programa del Imserso.

PRESENTACIÓ. Les sol·licituds de participació podran presentar-se de forma:

\-Presencial: descàrrega del model de sol·licitud de la web o seu electrònica de l’Imserso i posterior presentació en les oficines i registres corresponents.

\-Telemàtica: a través de la seu electrònica de l’Imserso.

MODIFICACIÓ. D'altra banda, les persones ja acreditades en la base de dades de l’Imserso per a la seua participació en el Programa de Turisme rebran en els pròxims dies en els seus domicilis les cartes de renovació, incloent-hi els impresos de modificació de dades, a fi de que, si escau, comuniquen les variacions en aquests. Si les dades no han variat no serà necessari realitzar cap actuació.

REQUISITS. Podran accedir al programa:

1-Ser pensionista de jubilació del sistema de Seguretat Social  espanyol.

2-Ser pensionista de viduïtat amb cinquanta-cinc o més anys d'edat del sistema de Seguretat Social espanyol.

3- Ser pensionista per altres conceptes del sistema de Seguretat Social espanyol o perceptor de prestacions o subsidis de desocupació, amb 60 anys complits o més anys d'edat.

4- Ser assegurat o beneficiari del Sistema de la Seguretat Social espanyol, amb seixanta-cinc anys complits o més anys d'edat.

VIATGES. El Programa ofereix entre les modalitats de viatge, estades en zones de la costa peninsular d'Andalusia, Múrcia, Comunitat Valenciana i Catalunya, així com estades insulars a Illes Balears i Canàries. Els usuaris també podran gaudir de circuits culturals i escapades a la naturalesa. El programa inclou allotjament en règim de pensió completa, transport d'anada i volta i programes d'animació sociocultural, entre altres serveis.

Més informació en l'apartat Tràmits i Serveis de GVA https://www.gva.es/es/inicio/procedimientos?id\_proc=1568